Contido

# Inserir controis

Abre a barra Caixa de ferramentas

Inserir controis

- En modo edición, prema dúas veces nun control para abrir a caixa de diálogo de propiedades.

- En modo edición, tamén pode premer co botón dereito do rato nun control e escoller entre as ordes cortar, copiar e pegar.

## Botón

Engade un botón de ordes. Pode utilizalo para executar unha orde nun evento definido, como un clic do rato.

Se o desexa, pode engadir ao botón un texto ou imaxe.

## Control de imaxe

Engade un control que mostra unha imaxe.

## Caixa de verificación

Inclúe unha caixa de verificación que pode usarse para activar ou desactivar unha función.

## Botón de opción

Engade un botón que permite que o usuario seleccione de entre un número de opcións. Os botóns de opcións agrupados deben ter unha orde de tabulación consecutiva. Normalmente están arrodeados por unha caixa de grupo. Se ten dous grupos de botóns de opción debe inserir unha orde de tabulación entre as ordes de tabulación dos dous grupos. Por exemplo, ao marco do segundo grupo ou a calquera outro control da caixa de diálogo, coa excepción doutro botón de opción.

## Campo de etiqueta

Engade un campo para a visualización de etiquetas de texto. Estas etiquetas só se utilizan para a visualización de texto predefinido e non para introducir texto.

## Caixa de texto

Engade unha caixa de entrada onde pode introducir e editar texto.

## Caixa de lista

Engade unha caixa onde pode premer nunha entrada da lista.

## Caixa de combinación

Engade unha caixa de combinación. Trátase dunha caixa de lista onde o usuario pode premer e seleccionar unha entrada. Se o desexa, pode converter as entradas da caixa de combinación en "só de lectura".

## Barra de desprazamento horizontal

Engade unha barra de desprazamento horizontal á caixa de diálogo.

## Barra de desprazamento vertical

Engade unha barra de desprazamento vertical á caixa de diálogo.

## Caixa de grupo

Engade un marco onde é posíbel agrupar visualmente controis semellantes, como botóns de opción.

Para definir dous grupos diferentes de botóns de opción, comprobe que o índice de tabulación do marco de grupo estea entre os dos dous grupos.

## Barra de progreso

Engade unha barra de progreso á caixa de diálogo.

## Liña horizontal

Engade unha liña horizontal á caixa de diálogo.

## Liña vertical

Engade unha liña vertical á caixa de diálogo.

## Campo de data

Engade un campo data.

Se atribúe a propiedade "despregábel" ao campo de data, os usuarios poden despregar un calendario para seleccionar unha data.

## Campo horario

Engade un campo de hora.

## Campo numérico

Engade un campo numérico.

## Campo monetario

Engade un campo monetario.

## Campo formatado

Engade unha caixa de texto onde pode definir o formato do texto que se introduce ou mostra así como os valores de límite.

## Campo de patrón

Engade un campo enmascarado. Consiste nunha máscara de entrada e nunha de carácter. A máscara de entrada determina os datos que poden introducir os usuarios e a de carácter determina o estado do campo enmascarado cando se carga o formulario.

## Selección de ficheiros

Engade un botón que abre un diálogo de selección de ficheiro.

## Seleccionar

Activa ou desactiva o modo Selección. Neste modo, pode seleccionar e editar os controis dunha caixa de diálogo.

## Propiedades

Abre unha caixa de diálogo para editar as propiedades do control seleccionado.

## Activar o modo de proba

Inicia o modo de proba. Prema sobre a icona próxima para finalizar o modo de proba.

## Xestión de idiomas

Abre un diálogo para activar ou xestionar múltiplos conxuntos de recursos de diálogo para multiplos idiomas.

## Control de árbore

Engade un control de árbore qeu pode mostras unha lista xerárquica. Pode poboar a lista co seu programa, usando chamadas API (XtreeControl).

## Control de táboas

Engade un control de táboas que pode mostrar os datos dunha táboa. Os datos pódense encher mediante o programa empregando chamadas á API.

## Control de hiperligazóns

Engade un control de hiperligazóns que pode abrir un enderezo nun navegador web.

Precisamos da súa axuda!